Այս մասին «Արմենպրես»-ի հետ զրույցում տեղեկացրեց Բերիո թեմի ազգային առաջնորդարանի մամուլի քարտուղար Ժիրայր Ռեյիսյանը: Շարունակվող բախումների մասին Ռեյիսյանը տեղեկացրեց, որ հայկական թաղամասերը թեպետ ընդհարումների շրջան չեն համարվում, սակայն ռումբերի ձայները մշտապես լսելի են: Քաղաքի Աշրաֆիե կոչվող թաղամասը, որը ժամանակին հայաշատ, նաեւ մարդաշատ եւ աշխույժ թաղամաս էր համարվում, այժմ ամայացած է եւ բուռն բախումների շրջան է դարձել: Բնակիչների մեծամասնությունը հեռացել է թաղամասից: